Gunda Skjerve holdt allerede i 1930 arbeidsstuer for barn, barnehage og kontrollstasjon for spedbarn og gravide. I 1947 tok hun initiativ til en husmorvikarskole i Levanger, hvor hun var bestyrer og timelærer frem til 1962. Hun var den første lederen i Nord-Trøndelag krets av Norges Husmorforbund 1933–1949, medlem av landsstyret i Norges Husmorforbund 1931–1949 og leder i Levanger Husmorlag 1927–1949 og 1952–1955, unntatt krigsårene. De utnevnte henne til æresmedlem.